เปิดโลกอนาคตยุค 5G กับ “TRUE”
กลุ่มบริษัท TRUE ประกาศความพร้อมที่จะพัฒนาเครือข่าย 5G ที่ดีที่สุดเพื่อคนไทย
กลุ่มบริษัท TRUE ประกาศความพร้อมที่จะพัฒนาเครือข่าย 5G ที่ดีที่สุดเพื่อคนไทย
25 ธ.ค. 2562

กลุ่มบริษัท ทรู คอร์ปอเรชั่น จำกัด (มหาชน) หรือ TRUE ประกาศความพร้อมที่จะพัฒนาเครือข่าย 5G ที่ดีที่สุดเพื่อคนไทย โดยล่าสุดเปิดงาน “True 5G World @Siam Square” เพื่อชวนประชาชนมาสัมผัสประสบการณ์โลก 5G ที่ใช้งานจริงในมิติต่าง ๆ ครั้งแรกในไทยทั่วพื้นที่สยามสแควร์ ระหว่างวันที่  19-22 ธันวาคม 2562 ที่ลิโด้ คอนเน็คท์ และที่ทรูช็อป ทั้ง 3 สาขาในสยามสแควร์ และไอคอนสยาม ถึง 14 มกราคม 2563
สำหรับงาน “True 5G World @Siam Square” กลุ่มทรูได้นำสิ่งที่ได้ศึกษาและร่วมทดสอบการใช้งาน 5G จากพันธมิตรทั่วทุกภูมิภาคในไทย มาจำลองโลกแห่งอนาคต ในหลากหลายมิติ ที่ 5G จะเข้ามามีบทบาทขับเคลื่อนชีวิตคนไทยให้ดีขึ้น ทั้งมิติโลกแห่งความปลอดภัย โลกแห่งความบันเทิง โลกแห่งการเรียนรู้  โลกแห่งความสะดวกสบาย ให้ชาวไทยได้สัมผัสประสบการณ์การใช้งานจริงอย่างสมบูรณ์แบบที่สุดครั้งแรกในไทย
โดยจะพบกับครั้งแรก “True 5G Tech Concert” ที่จัดเต็มในรูปแบบ Multi-Stage Experience เชื่อมต่อด้วย 5G แบบไร้รอยต่อที่เดียวและที่แรกในไทย พร้อมอีกหลากหลายนวัตกรรมสุดล้ำแห่งโลกอนาคต อาทิ  DJ 5G Hologram Concert จาก DJ สุดฮอตครั้งแรกในประเทศไทย, 5G Dating with a Star ที่จะมีซุปตาร์พาเที่ยวแบบใกล้ชิด, VR Smart Suit ชุดอัจฉริยะ วิเคราะห์การเคลื่อนไหวของร่างกายตามหลักสรีระศาสตร์
ก่อนหน้านี้ TRUE ได้ร่วมกับหอการค้าไทย เปิดโลก True 5G ให้ชาวเชียงใหม่และชาวภาคเหนือได้สัมผัสประสบการณ์ชีวิตยุค 5G ให้ชาวเชียงใหม่และชาวภาคเหนือได้สัมผัสประสบการณ์ชีวิตยุค 5G เต็มรูปแบบรายแรกในภาคเหนือ ในงานหอการค้าแฟร์ ณ ศูนย์ประชุมและแสดงสินค้านานาชาติ เฉลิมพระเกียรติ 7 รอบพระชนมพรรษา จ.เชียงใหม่ ระหว่างวันที่ 29 พฤศจิกายน–8 ธันวาคม 2562 ที่ผ่านมา
โดยสัมผัสประสบการณ์ชีวิต 5G เต็มรูปแบบภายในบูธ “True 5G World” พบกับโลกแห่งการแสดงนวัตกรรม 5G ในอนาคตจาก TRUE บนคลื่นความถี่ 2600 MHz ที่ทรูมูฟ เอช ได้รับอนุญาตจากสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.)
โดยเป็นครั้งแรกในไทยกับ 5G Hologram 3 มิติ การสื่อสารในโลกอนาคตที่สามารถถ่ายทอดภาพ 3 มิติ เสมือนจริงและเรียลไทม์ นำมาประยุกต์ใช้ในการประชุมธุรกิจ งานการศึกษาทางไกล และอีกมากมายในอนาคต, 5G Smart Drone สาธิตการใช้โดรนส่งผ่านข้อมูลเพื่อทำงานร่วมกับเทคโนโลยี AI ในการวิเคราะห์ และบริหารจัดการเพื่อช่วยลดต้นทุนและเพิ่มผลผลิตทางการเกษตร
5G Smart Rescue Helmet หมวกอัจฉริยะที่พร้อมส่งภาพ VDO คมชัดคุณภาพสูงแบบเรียลไทม์ จากเจ้าหน้าที่ไปยังศูนย์แพทย์ ใช้ในการช่วยเหลือผู้ป่วยฉุกเฉิน, 5G VR Game ที่จะให้ทุกคนหลุดเข้าไปพบกับประสบการณ์ในโลกของเกมได้อย่างเสมือนจริง และ 5G Dancing Robot ลีลาการเต้นแสนน่ารักแบบพร้อมเพรียงของเหล่าหุ่นยนต์อัจฉริยะที่จะโชว์คุณสมบัติในเรื่อง Low Latency Rate ที่มีความหน่วงต่ำมากทำให้การตอบสนองไวขึ้น ทำให้หุ่นทุกตัวสามารถเต้นตามกันได้อย่างพร้อมเพรียง
อย่างไรก็ตาม แม้ TRUE จะประกาศความพร้อมที่จะพัฒนาเครือข่าย 5G ที่ดีที่สุดเพื่อคนไทย แต่ยังเป็นเรื่องของอนาคตที่ยังต้องรอพิสูจน์กันต่อไป หลังเกิดการให้บริการ 5G ในประเทศไทยอย่างเป็นทางการในปี 2563